Vuurwerke veroorsaak ongeluk in VrystaatDrie mense is beseer nadat ŉ bakkie teen ŉ lamppaal gebots het toe een van die passasiers deur vuurwerke getref is in Bloemfontein in die Vrystaat. ŉ Woordvoerder van Netcare911, Jeffrey Wicks, sê die bakkie het Saterdagaand verby ŉ groep mense, wat Nuwejaar gevier het, gery toe een van die passasiers agter op die bakkie deur vuurwerke getref is. Die bestuurder van die bakkie het glo beheer verloor en die bakkie het teen ŉ lamppaal gebots. Die bestuurder en een van die insittendes is ernstig beseer. Die persoon wat deur die vuurwerke getref is, is vir ligte brandwonde behandel.